CELEX: C2007/042/65
Language: fi
Date: 2007-02-24 00:00:00
Title: Asia T-405/06: Kanne 27.12.2006 — Arcelor ym. v. komissio

24.2.2007   
            
            
               FI
            
            
               Euroopan unionin virallinen lehti
            
            
               C 42/37
            
         Kanne 27.12.2006 — Arcelor ym. v. komissio
   (Asia T-405/06)
   (2007/C 42/65)
   Oikeudenkäyntikieli: ranska
   Asianosaiset
   
      Kantajat: Arcelor Luxembourg (Luxemburg, Luxemburgin suurherttuakunta), Arcelor Profil Luxembourg SA (Esch-sur-Alzette, Luxemburgin suurherttuakunta) ja Arcelor International (Luxemburg, Luxemburgin suurherttuakunta) (edustaja: asianajaja A. Vandencasteele)
   
      Vastaaja: Euroopan yhteisöjen komissio
   Vaatimukset
   
               —
            
            
               8.11.2006 tehty komission päätös K(2006) 5342 lopullinen (asia COMP/F/38.907 — Teräspalkit) on kumottava
            
         
               —
            
            
               ainakin päätöksen 2 artikla, jossa kantajille määrätään rahamääräinen seuraamus, on kumottava tai seuraamuksen määrää on merkittävästi alennettava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat kanteessaan sen EHTY 65 artiklan mukaisesta menettelystä 8.11.2006 tehdyn komission päätöksen K(2006) 5342 lopullinen (asia COMP/F/38.907 — Teräspalkit) kumoamista, joka koskee sopimuksia ja yhdenmukaistettuja menettelytapoja, joihin eräät eurooppalaiset palkkien valmistajat ovat osallistuneet ja jotka koskevat hintojen vahvistamista, kiintiöiden määräämistä ja tietojen vaihtamista palkkeja koskevilla yhteisön markkinoilla. Kantajat vaativat toissijaisesti niille riidanalaisessa päätöksessä määrätyn sakon kumoamista tai sen määrän olennaista alentamista.
   Kantajat esittävät kanteensa tueksi useita kanneperusteita.
   Ensimmäinen kanneperuste perustuu EHTY 97 artiklan virheelliseen soveltamiseen ja harkintavallan väärinkäyttöön siltä osin kuin päätöksessä sovelletaan EHTY 65 artiklaa sen EHTY 97 artiklassa säädetyn voimassaolon päättymisen jälkeen.
   Kantajat vetoavat toiseksi asetuksen N:o 1/2003 (1) virheelliseen soveltamiseen ja harkintavallan väärinkäyttöön, sillä komissio perustaa EHTY-päätöksen tekemistä koskevan toimivaltansa asetukseen, jossa sille annetaan toimivalta ainoastaan EY 81 ja 82 artiklan täytäntöönpanon osalta.
   Kolmas kanneperuste perustuu puolustautumisoikeuksia koskevan oikeussäännön virheelliseen soveltamiseen ja puolustautumisoikeuksien loukkaamiseen siltä osin kuin päätöksessä saatetaan kolme samaan konserniin kuuluvaa tytäryhtiötä vastuuseen menettelystä, johon vain yksi niistä osallistui.
   Kantajat väittävät lisäksi, että tehdessään riidanalaisen päätöksen komissio loukkasi vanhentumisaikoja koskevia oikeussääntöjä.
   Kantajat esittävät lopuksi, että komission päätös loukkaa niiden puolustautumisoikeuksia siltä osin kuin komissio teki päätöksen yli viisitoista vuotta tosiseikkojen tapahtumisen jälkeen sellaisilla vastuuseen saattamista koskevilla perusteilla, jotka kantajien mukaan esitettiin niitä vastaan ensimmäisen kerran maaliskuussa 2006 annetussa väitetiedoksiannossa ja näin ollen kantajien näkemyksen mukaan liian pitkän ajan kuluttua.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s.1).